Diari Oficial de la Generalitat Valenciana


Sumari del DOGV 4799, del 16-07-2004 (2004/7047)

RESOLUCIÓ de 29 de juny de 2004, de la Direcció General d'Ensenyament i la Direcció General de Personal Docent, per la qual prorroga i completa per al curs 2004/2005 la Resolució de 15 de juny de 2001 completada per la Resolució de 26 de juny de 2002 i per la Resolució de 9 de juliol de 2003, per les que es dicten i aproven instruccions per a l'organització i funcionament dels col·legis d'Educació Infantil i Primària.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4799

Data del DOGV
:   16-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/7047


Data del document
:   29-06-2004

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * ensenyament primari
    * educació preescolar
    * organització de l'ensenyament

RESOLUCIÓ de 29 de juny de 2004, de la Direcció General d'Ensenyament i la Direcció General de Personal Docent, per la qual prorroga i completa per al curs 2004/2005 la Resolució de 15 de juny de 2001 completada per la Resolució de 26 de juny de 2002 i per la Resolució de 9 de juliol de 2003, per les que es dicten i aproven instruccions per a l'organització i funcionament dels col·legis d'Educació Infantil i Primària. [2004/X7047]
  
Atés que la nova Ordenació del Sistema Educatiu no modifica per al curs escolar 2004/2005 el marc establit en les Escoles d'Educació Infantil i en els col·legis d'Educació Primària ni en els col·legis d'Educació Infantil i Primària.
  
En virtut de les competències establides en el Decret 115/2003, d'11 de juliol, pel qual s'aprova el Reglament Orgànic i Funcional de la Conselleria de Cultura, Educació i Esport, estes direccions generals resolen:
  
U
  
Es prorroga per al curs 2004-2005, la Resolució de 21 de juliol 1997 (DOGV de 31.07.97) modificada i completada per les Resolucions de 20 de juliol de 1998 (DOGV de 28.07.98), 28 de juny de 1999 (DOGV de 13.07.99), 29 de juny de 2000 (DOGV de 10.07.2000),15 de juny de 2001(DOGV de 29.06.2001), 26 de juny de 2002 (DOGV d'11.07.2002) i de 9 de juliol de 2003 (DOGV de 18.07.2003), per les que s'aproven instruccions per a l'organització i funcionament del curs 2002/2003, amb les excepcions que s'indiquen a continuació.
  
Dos
  
Totes les referències que en les mencionades resolucions figuren corresponents als cursos 1997/98, 1998/99, 1999/2000, 2000/2001, 2001/2002, 2002/2003, 2003/2004, s'entenen referides al curs 2004/2005.
  
Tres. Llibres de text i la resta de materials curriculars
  
D'acord amb la disposició addicional tercera de la Llei Orgànica 10/2002, de 23 de desembre, de Qualitat de l'Educació, correspon als òrgans de coordinació didàctica l'elecció dels llibres de text i la resta de materials curriculars que hagen d'utilitzar-se en els centres docents, l'edició i l'adopció dels quals no requeriran la prèvia autorització de l'administració educativa.
  
S'entendrà com a materials didàctics curriculars, els llibres de text i altres materials editats que professors i alumnes utilitzen en els centres docents, públics i privats, per al desenrotllament i l'aplicació dels currículums vigents a la Comunitat Valenciana de les ensenyances de règim general. No s'aplicarà a la producció editorial que professors i alumnes utilitzen com a material de suport, i que no estiga destinada de manera específica al desenrotllament d'una matèria o àrea concreta del currículum.
  
En la selecció dels llibres de text i la resta de materials curriculars es tindrà a compte que complixen els criteris següents:
  
1. Hauran de respectar els principis, valors, drets i deures constitucionals, reflectint en els seus textos i imatges els principis d'igualtat de drets entre els sexes, rebuig de tota classe de discriminació, respecte a les diverses cultures, respecte a les senyes d'identitat, foment dels hàbits de comportament democràtic i atenció als valors ètics i morals dels alumnes conforme amb l'ordenament jurídic vigent i amb l'Estatut d'Autonomia de la Comunitat Valenciana.
  
2. Així mateix, hauran de respectar les exigències curriculars de curs i nivell establides en el Decret 19/1992, de 17 de febrer (DOGV de 19.02.92) i el Decret 20/1992, de 17 de febrer (DOGV de 20.02.92) que establixen respectivament, els currículums vigents d'Educació Infantil i d'Educació Primària a la Comunitat Valenciana, per al curs acadèmic 2004/2005.
  
3. Els llibres de text i la resta de materials curriculars per a l'ensenyança del valencià i en valencià s'ajustaran al que disposa la Resolució 10/2002, de 4 d'abril de 2002 (DOGV de 16.04.2002) i la Resolució 12/2002, de 31 de maig (DOGV de 24.06.2002), sobre la normativa lingüística acordada per l'Acadèmia Valenciana de la Llengua, a més del que prescriu el punt 2.
  
4. Igualment compliran el que estabix el Reial Decret - Llei 6/2000, de 23 de juny, de mesures Urgents d'Intensificació de la Competència en Mercat de Béns i Servicis (BOE de 24.06.2000), en el seu Títol IV, Capítol I (Llibres de text), article 38, apartat 4t: ?Queda prohibida la utilització del llibre com a reclam comercial per a la venda de productes de naturalesa distinta?.
  
La relació dels llibres de text i la resta de materials curriculars, seleccionats en cada centre per l'òrgan competent per a la utilització per l'alumnat, s'haurà d'exposar en el tauler d'anuncis abans del 30 de juny del curs anterior.
  
Amb caràcter general, els llibres de text i la resta de materials curriculars adoptats no podran ser substituïts per altres durant un període mínim de quatre anys des de la data de la seua adopció. Excepcionalment, quan la programació docent ho requerisca, la substitució abans del termini mencionat, haurà de ser autoritzada per la Direcció Territorial corresponent, amb l'informe previde la Inspecció Educativa.
  
La supervisió dels llibres de text i la resta de materials curriculars constituirà part del procés ordinari d'inspecció que exercix l'administració educativa sobre la totalitat d'elements que integren el procés d'ensenyança aprenentatge.
  
Quatre
  
1. L'horari setmanal establit en l'article deu de l'Orde de 21 de juliol de 1992, de la Conselleria de Cultura, Educació i Ciència, per la qual es regula l'elaboració del projecte curricular i l'horari de l'Educació Primària (DOGV de 31.08.92), podrà organitzar-se per sessions setmanals d'acord amb el model següent:
  
ED.PRIMÀRIA ÀREES PRIMER SEGON TERCER
  
 CICLE CICLE CICLE
  
CONEIXEMENT DEL MEDI SOCIAL I NATURAL 3 4 4
  
ED. ARTÍSTICA 3 3 2
  
ED.FÍSICA 3 2 2
  
CASTELLÀ:LLENGUA I LITERATURA 4.5 4 4
  
VALENCIÀ: LLENGUA I LITERATURA 5 4 4
  
LLENGUA ESTRANGERA - 2.5 3
  
MATEMÀTIQUES 5 4 4.5
  
RELIGIÓ / ACT. D'ESTUDI 1.5 1.5 1.5
  
2. Cada centre establirà un període de descans diari d'un màxim de 30 minuts, que a tots els efectes serà lectiu i que respectarà la proporcionalitat anterior i respondrà a les necessitats del seu alumnat.
  
3. Els centres podran adaptar les sessions setmanals corresponents de les àrees lingüístiques per a grups d'alumnat que participen en programes lingüístics específics, respectant el nombre total de sessions atribuïdes a dites àrees lingüístiques en el conjunt d'este nivell educatiu.
  
Cinc. Avaluació i Promoció dels Alumnes
  
L'apartat 1.1 referent a la incorporació i escolarització de l'alumnat de la Resolució de 21 de juliol 1997 (DOGV de 31.07.97), per la qual s'aproven instruccions per a l'organització i funcionament dels col·legis d'Educació Primària queda redactat de la manera següent:
  
Pel que fa a l'avaluació i promoció dels alumnes, així com a l'avaluació dels processos d'ensenyança s'estarà al que disposa l'Orde de 19 de febrer de 1993 (DOGV de 23.03.93) de la Conselleria de Cultura, Educació i Ciència, sobre avaluació en Educació Primària i en la Resolució de 26 de juliol de 2000 (DOGV de 23.08.00) de la Direcció General d'Ordenació, Innovació Educativa i Política Lingüística, per la qual es dicten instruccions sobre l'avaluació i promoció de l'alumnat d'Educació Primària.
  
Para els alumnes amb necessitats educatives especials es farà el al que disposa l'Orde de 16 de juliol de 2001, (DOGV de 17.09.01), que regula l'atenció a l'alumnat amb necessitats educatives especials escolaritzat en centres d'Educació Infantil (2 Cicle) i Educació Primària.
  
Així mateix, s'aplicarà l'Orde de 4 de juliol de 2001 (DOGV de 17.7.01), sobre compensació educativa a la Comunitat Valenciana, i la Resolució de 14 de febrer de 2002 (DOGV de 27.02.2002), per la qual es determinen criteris per a autorització de programes de compensació educativa.
  
Sis. Incorporació i Escolarització d'Alumnat Estranger
  
D'acord amb la Resolució de 26 de febrer de 2003 (DOGV de 3.03.2003), referent a la matriculació d'alumnes estrangers, els centres incorporaran els alumnes en els cursos corresponents segons la seua edat.
  
Set. Programes autoritzats de gestió de qualitat.
  
1. A l'apartat 4.2 relatiu a la distribució de l'horari en el text de la modificació per al 2001, s'incorpora com a actuació en l'horari complementari: La participació en programes autoritzats de gestió de qualitat
  
2. A l'apartat 4.3 en el text donat per la modificació de 2001, en el cas que algun mestre no cobrisca el seu horari lectiu s'incorpora la tasca següent: Dedicació a programes autoritzats de gestió de qualitat.
  
Huit
  
Els centres d'educació primària autoritzats que impartisquen transitòriament el primer cicle de l'Educació Secundària Obligatòria, aplicaran el currículum vigent per a l'Educació Secundària Obligatòria així com la normativa que regula l'avaluació i promoció en l'Educació Secundària Obligatòria, les instruccions que es dicten per al seu desenrotllament i ompliran la corresponent documentació oficial.
  
València, 29 de juny de 2004
  
El director general d'Ensenyament,
  
JOSEP VICENT FELIP I MONLLEÓ
  
El director general de Personal Docent,